
Hotărârea   NR.  406/2025

privind aprobarea completării şi abrogării unor poziții din Anexa la Hotărârea Consiliului Local nr.339/2019 privind aprobarea Inventarului bunurilor imobile care alcătuiesc domeniul privat al municipiului Hunedoara, cu modificările şi completările ulterioare, precum şi completarea acesteia

         Consiliul Local al Municipiului Hunedoara;
     Analizând Proiectul de Hotărâre nr. 492/22.12.2025, Referatul de aprobare al Primarului municipiului Hunedoara nr.105536/22.12.2025 privind aprobarea completării şi abrogării unor poziții din Anexa la Hotărârea Consiliului Local nr.339/2019 privind aprobarea Inventarului bunurilor imobile care alcătuiesc domeniul privat al municipiului Hunedoara, cu modificările şi completările ulterioare, precum şi completarea acesteia, precum și raportul de specialitate al compartimentului de resort nr. 105538/22.12.2025;


Având în vedere Referatul nr. 101319/10.12.2025 al Comisiei special constituită pentru întocmirea și actualizarea Inventarului bunurilor imobile care alcătuiesc domeniul privat al municipiului Hunedoara;     

 
Având în vedere avizul Comisiei de studii, prognoze economico-sociale, buget, finanțe şi administrarea domeniului public şi privat al municipiului Hunedoara nr. 106841/29.12.2025, al Comisiei pentru administrație publică locală, juridică, apărarea ordinii publice, respectarea drepturilor şi libertăților cetățenilor nr. 106846/29.12.2025, al Comisiei de organizare şi dezvoltare urbanistică, realizarea lucrărilor publice, protecția mediului înconjurător, conservarea monumentelor istorice şi de arhitectură nr. 106853/29.12.2025, precum și al Comisiei pentru servicii publice şi comerț nr. 106859/29.12.2025;   

În temeiul prevederilor art. 354 și art. 357 alin. (4) din Ordonanța de urgență nr.57/2019 privind Codul administrativ, cu modificările și completările ulterioare, ale Legii contabilității nr. 82/1991, republicată, cu modificările și completările ulterioare, ale Hotărârii Guvernului nr. 392/2020 privind aprobarea Normelor tehnice pentru întocmirea inventarului bunurilor care alcătuiesc domeniul public și privat al comunelor, al orașelor, al municipiilor și al județelor, ale Ordinului nr. 2861/2009 pentru aprobarea Normelor privind organizarea și efectuarea inventarierii elementelor de natura activelor, datoriilor și capitalurilor proprii;

În temeiul prevederilor art. 129 alin. (14), precum și ale art. 139 coroborat cu art.196 alin. (1) lit. a) din Ordonanța de urgență nr. 57/2019 privind Codul administrativ, cu modificările și completările ulterioare;
H O T Ă R Ă Ș T E:
Art. I. – Aprobă abrogarea pozițiilor nr. 451, nr.328, nr.358, nr.460 şi nr.455 din Anexa la Hotărârea Consiliului Local al municipiului Hunedoara nr. 339/2019 privind aprobarea Inventarului bunurilor imobile care alcătuiesc domeniul privat al municipiului Hunedoara, cu modificările şi completările ulterioare.
Art. II. - Aprobă completarea Anexei la Hotărârea Consiliului Local al Municipiului Hunedoara nr. 339/2019, care cuprinde Inventarul bunurilor imobile care alcătuiesc domeniul privat al municipiului Hunedoara, cu modificările și completările ulterioare, cu poziția nr. 467, conform Anexei, care face parte integrantă din prezenta hotărâre.
Art. III. - Prezenta hotărâre se poate contesta de cei interesați la instanța competentă, în termenul prevăzut de lege.

Art. IV. – Prezenta hotărâre se comunică Prefectului Județului Hunedoara, Primarului Municipiului Hunedoara, Direcției Economice, Serviciului Juridic, Autoritate publică locală și Autoritate tutelară, Direcției Amenajarea Teritoriului și Urbanism, Arhitect Șef, Direcției Patrimoniu, Compartimentului inventar, Compartimentului Audit Intern, Serviciului Informatică, tehnică de calcul, Încasări, Serviciului Relații cu investitorii, Comunicare, promovare,  Serviciului Informații pentru Cetățeni și Relații Publice, Monitorul Oficial Local, Relația cu mediul asociativ și se aduce la cunoștință publică prin publicarea pe pagina de internet www.primariahunedoara.ro.
Hunedoara, la 30.12.2025
PREȘEDINTE DE ȘEDINȚĂ,
Diana Deac

                                                                                                       CONTRASEMNEAZĂ

                                                                                                     SECRETAR GENERAL,

                                                                                                       Militon Dănuț Laslău
�	 Hotărârea a fost adoptată cu vot liber exprimat  21  voturi  „pentru“ 


	   Hotărârea se adoptă cu majoritatea absolută;





